
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 558 

6 Μαρτίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χορήγηση άδειας λειτουργίας στο ΔΕΣΦΑ Α.Ε. για 
τον Αγωγό Φυσικού Αερίου Υψηλής Πίεσης «Στε- 
φάνη-Βαρνάβας - Αλιβέρι» και τον Μετρητικό 
Σταθμό ΔΕΗ Αλιβερίου. 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αριθμ. Δ6Α1036682ΕΞ2014/ 
25.02.2014 στην απόφαση του Γενικού Γραμμα¬ 
τέα Δημοσίων Εσόδων του Υπουργείου Οικονο¬ 


μικών. 2 

ΑΠΟΦΑΣΕΙ Σ 

Αριθμ. Δ3/Α/3464 (1) 


Χορήγηση άδειας λειτουργίας στο ΔΕΣΦΑ Α.Ε. για τον 
Αγωγό Φυσικού Αερίου Υψηλής Πίεσης «Στεφάνη- 
Βαρνάβας - Αλιβέρι» και τον Μετρητικό Σταθμό ΔΕΗ 
Αλιβερίου. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Το Π.Δ. 63/2005 «Κωδικοποίηση της νομοθεσίας 
για την Κυβέρνηση και τα Κυβερνητικά Οργανα» (ΦΕΚ 
98/Α/22.04.2005). 

2. Το Π.Δ. 381/1989 «Οργανισμός του Υπουργεί¬ 
ου Βιομηχανίας, Ενέργειας και Τεχνολογίας» (ΦΕΚ 
168/Α/16.06.1989), όπως ισχύει. 

3. Το άρθρο 6 του Π.Δ. 189/2009 περί καθορισμού και 
ανακατανομής αρμοδιοτήτων των Υπουργείων (ΦΕΚ 
221/Α/05.11.2009), όπως τροποποιήθηκε με το άρθρο 2 
του Π.Δ. 24/2010 (ΦΕΚ 56/Α/15.04.2010). 

4. Το Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 141/Α/21.06.2012) 
καθώς και το Π.Δ. 119/2013 «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών» (ΦΕΚ 153/Α/25.06.2013). 

5. Την απόφαση με αριθ. Δ15/Α/οικ.13829/15.07.2013 
του Πρωθυπουργού και του Υπουργού Περιβάλλοντος, 
Ενέργειας και Κλιματικής Αλλαγής «Καθορισμός αρμο¬ 
διοτήτων του Υφυπουργού Περιβάλλοντος, Ενέργειας 


και Κλιματικής Αλλαγής Ασημάκη Παπαγεωργίου.» (ΦΕΚ 
1785/Β/24.07.2013). 

6. Το άρθρο ένατο του Ν. 87/1975 «Περί ιδρύσε- 
ως της «Δημόσιας Επιχείρησης Πετρελαίου» (ΦΕΚ 
152/Α/25.07.1975), όπως προστέθηκε με το άρθρο 29 του 
Ν. 2115/1993 (ΦΕΚ 15/Α/15.2.1993), και διατηρήθηκε σε ισχύ 
με το άρθρο δέκατο τέταρτο του Ν. 2593/1998 (ΦΕΚ 
59/Α/20.03.1998), σύμφωνα με το οποίο για την εγκα¬ 
τάσταση και λειτουργία των έργων μεταφοράς, απο¬ 
θήκευσης, μέτρησης και διανομής του φυσικού αερίου, 
των οποίων η ανέγερση και η επέκταση εμπίπτει στην 
αρμοδιότητα της ΔΕΠΑ Α.Ε. (και νυν ΔΕΣΦΑ Α.Ε.), μπορεί 
ο Υπουργός Βιομηχανίας, Ενέργειας και Τεχνολογίας, 
με αποφάσεις του, που δημοσιεύονται στην Εφημερί¬ 
δα της Κυβερνήσεως, να χορηγεί τις σχετικές άδειες 
εγκατάστασης και λειτουργίας των έργων αυτών, κατά 
παρέκκλιση από κάθε κείμενη διάταξη. 

7. Το άρθρο 7 του Ν. 3428/2005 (ΦΕΚ 313/Α/27.12.2005) 
«Απελευθέρωση Αγοράς Φυσικού Αερίου», σύμφωνα με 
το οποίο μεταβιβάσθηκε από τη Δ.ΕΠ.Α. Α.Ε. με απόσπα¬ 
ση ο κλάδος του Εθνικού Συστήματος Φυσικού Αερίου 
(ΕΣΦΑ) στο Διαχειριστή Εθνικού Συστήματος Φυσικού 
Αερίου Α.Ε. με διακριτικό τίτλο «Δ.Ε.Σ.Φ.Α. Α.Ε», όπως 
τροποποιήθηκε και ισχύει. 

8. Το Ν. 4001/2011 (ΦΕΚ 179/Α/22.08.2011) «Για τη λει¬ 
τουργία Ενεργειακών Αγορών Ηλεκτρισμού και Φυσικού 
Αερίου, για Έρευνα, Παραγωγή και δίκτυα μεταφοράς 
Υδρογονανθράκων και άλλες ρυθμίσεις». 

9. Το Π.Δ. 33/2007 «Σύσταση της Ανώνυμης Εταιρείας 
με την επωνυμία “Διαχειριστής Εθνικού Συστήματος 
Φυσικού Αερίου Α.Ε.” και έγκριση του Καταστατικού 
της» (ΦΕΚ 31/Α/20.02.2007). 

10. Το άρθρο 29 του Ν. 3734/2009 «Προώθηση της 
συμπαραγωγής δύο ή περισσότερων χρήσιμων μορφών 
ενέργειας, ρύθμιση ζητημάτων σχετικών με το Υδροη¬ 
λεκτρικό Έργο Μεσοχώρας και άλλες διατάξεις» (ΦΕΚ 
8/Α/28.01.2009). 

11. Το Δεύτερο Μέρος του Ν. 3982/2011 «Απλοποίηση 
της αδειοδότησης τεχνικών επαγγελματικών και μετα¬ 
ποιητικών δραστηριοτήτων και επιχειρηματικών πάρκων 
και άλλες διατάξεις.» (ΦΕΚ 143/Α/17.06.2011). 

12. Την οικ.14684/914/Φ.15/17.12.2012 κοινή απόφαση του 
Υπουργού Οικονομικών και του Υφυπουργού Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων «Καθορισμός παραβολών του άρθρου 28 παρ. 

4 του Ν. 3982/2011 και καθορισμός αποζημίωσης των 
επιθεωρητών» (ΦΕΚ 3533/Β/31.12.2012). 

13. Τα άρθρα 6, 9 και 10 της οικ. 483/35/Φ.15/17.01.2012 
απόφασης του Υπουργού Ανάπτυξης, Ανταγωνιστικότη¬ 
τας και Ναυτιλίας «Καθορισμός τύπου, δικαιολογητικών 
και διαδικασίας για την εγκατάσταση και τη λειτουργία 
των μεταποιητικών δραστηριοτήτων του Ν. 3982/2011 
(ΦΕΚ Α' 143), την τροποποίηση και ανανέωση των αδειών 
και την προθεσμία για μεταφορά ή τεχνική ανασυγκρό¬ 
τηση.» (ΦΕΚ 158/Β/03.02.2012). 

14. Την οικ. 2219/146/Φ.15 κοινή απόφαση των Υπουρ¬ 
γών Ανάπτυξης, Ανταγωνιστικότητας και Ναυτιλίας 
και Περιβάλλοντος, Ενέργειας και Κλιματικής Αλλαγής 
«Μηχανολογικές εγκαταστάσεις παροχής υπηρεσιών 
που υπάγονται στις διατάξεις των άρθρων 17-40 του 
Ν. 3982/11 “Απλοποίηση της αδειοδότησης τεχνικών 
επαγγελμάτων και μεταποιητικών δραστηριοτήτων και 
επιχειρηματικών πάρκων και άλλες διατάξεις”» (ΦΕΚ 
584/Β/02.03.2012). 

15. Την Δ3/Α/οικ.4303/22.02.2012 απόφαση του Υφυ¬ 
πουργού ΠΕΚΑ «Τεχνικός Κανονισμός “Συστήματα μετα¬ 
φοράς Φυσικού Αερίου με Μέγιστη Πίεση Λειτουργίας 
άνω των 16 όαΓ» (ΦΕΚ 603/Α/05.03.2012), όπως τροπο¬ 
ποιήθηκε και ισχύει. 

16. Την Δ3/Α/9590/11.11.2011 απόφαση του Υφυπουργού 
ΠΕΚΑ «Χορήγηση άδειας εγκατάστασης στο ΔΕΣΦΑ Α.Ε. 
για τον Αγωγό Φυσικού Αερίου Υψηλής Πίεσης “Στεφάνη 
- Βαρνάβας - Αλιβέρι” καθώς και των εγκαταστάσεων 
αυτού στους Νομούς Βοιωτίας, Αττικής και Εύβοιας» 
(ΦΕΚ 2759/Β/02-12.2011), διάρκειας τριών (3) ετών. 

17. Την Δ3/Α/842/19.03.2013 απόφαση του Υφυπουρ¬ 
γού ΠΕΚΑ «Τροποποίηση της Δ3/Α/9590/11.11.2011 άδειας 
εγκατάστασης του Αγωγού Φυσικού Αερίου Υψηλής 
Πίεσης “Στεφάνη - Βαρνάβας - Αλιβέρι” καθώς και των 
εγκαταστάσεων του, ως προς τμήμα αυτού στην πε¬ 
ριοχή της Τοπικής Κοινότητας Βαρνάβα του Δήμου 
Μαραθώνα του Νομού Αττικής» (ΦΕΚ 734/Β/29.03.2013). 

18. Την Δ3/Α/875/11.02.2010 απόφαση του Υφυπουργού 
ΠΕΚΑ, με την οποία χορηγήθηκε στον ΔΕΣΦΑ Α.Ε. άδεια 
εγκατάστασης, διάρκειας τριών (3) ετών, για την κατα¬ 
σκευή του Μετρητικού Σταθμού ΔΕΗ Αλιβερίου (ΦΕΚ 
237/Β/09.03.2010). 

19. Την Δ3/Α/20067/23.12.2010 απόφαση του Υφυ¬ 
πουργού ΠΕΚΑ, με την οποία τροποποιήθηκε η Δ3/Α/ 
875/11.02.2010 απόφαση χορήγησης άδειας εγκατάστα¬ 
σης (ΦΕΚ 2152/Β/31.12.2010). 

20. Την Δ3/Α/2371/14.03.2013 απόφαση του Υφυπουργού 
ΠΕΚΑ «Παράταση της Δ3/Α/875/11.02.2010 απόφασης χο¬ 
ρήγησης άδειας εγκατάστασης στο ΔΕΣΦΑ Α.Ε. για την 
κατασκευή του Μετρητικού Σταθμού Φυσικού Αερίου 
ΔΕΗ Αλιβερίου στην περιοχή της Δημοτικής Ενότητας 
Ταμιναίων του Δήμου Κύμης - Αλιβερίου του Νομού 
Εύβοιας» (ΦΕΚ 664/Β/21.03.2013). 

21. Την 068919/05.02.2014 (Α.Π. ΥΠΕΚΑ: 2446/07.02.2014) 
αίτηση, την οποία υπέβαλε στην Υπηρεσία μας ο ΔΕΣΦΑ 
ΑΕ για τη χορήγηση Αδειας Λειτουργίας των εν θέματι 
έργων. 

22. Την 069368/18.02.2014 (Α.Π. ΥΠΕΚΑ: 3464/24.02.2014) 
όμοιά της, με την οποία η εταιρεία υπέβαλε συμπλη¬ 
ρωματικά στοιχεία. 

23. Την 145111/01.10.2009 κοινή απόφαση των Υπουργών 
ΠΕΧΩΔΕ, Ανάπτυξης, Αγροτικής Ανάπτυξης και Τροφί¬ 
μων, Πολιτισμού, και Εμπορικής Ναυτιλίας, Αιγαίου και 


Νησιωτικής πολιτικής «Εγκριση περιβαλλοντικών όρων 
για το έργο “Αγωγός φυσικού αερίου υψηλής πίεσης 
Στεφάνη - Βαρνάβας - Αλιβέρι” για την τροφοδοσία του 
ΘΗΣ Αλιβερίου», δεκαετούς ισχύος, όπως τροποποιήθη¬ 
κε με την οικ.196735/09.03.2012 απόφαση του Γενικού 
Διευθυντή Περιβάλλοντος του ΥΠΕΚΑ. 

24. Την 3620/21791/21.03.2011 απόφαση της Γενικής 
Γραμματέα Αποκεντρωμένης Διοίκησης Θεσσαλίας - 
Στερεός Ελλάδας, με την οποίο παραχωρείται στο ΔΕΣ¬ 
ΦΑ Α.Ε. το δικαίωμα χρήσης αιγιαλού για την κατασκευή 
του υποθαλάσσιου τμήματος και την εξυπηρέτηση των 
λειτουργικών αναγκών του εν θέματι έργου, στο Νότιο 
Ευβοϊκό Κόλπο, στο δυτικό άκρο της ακτής Κάμπου, 
Αλιβερίου, Δ.Ε. Ταμιναίων, Δήμου Κύμης - Αλιβερίου, 
Ν. Εύβοιας. 

25. Την 25553/14585/26.05.2011 απόφαση του Γενικού 
Γραμματέα Αποκεντρωμένης Διοίκησης Αττικής χορή¬ 
γησης δικαιώματος, στο ΔΕΣΦΑ Α.Ε, απλής χρήσης και 
χρήσης αιγιαλού - παραλίας στη θέση Ακτή Αγκώνα της 
Κτηματικής Περιφέρειας Κοινότητας Βαρνάβα Αττικής, 
για την εκτέλεση του υποθαλάσσιου τμήματος του εν 
θέματι έργου. 

26. Την 1088187/2940ΠΕ/Β0010 απόφαση του Υφυ¬ 
πουργού Οικονομικών, με την οποία παραχωρείται στο 
ΔΕΣΦΑ Α.Ε. το δικαίωμα χρήσης θαλασσίου χώρου για 
την εκτέλεση του έργου «κατασκευή του υποθαλάσσιου 
τμήματος “Βαρνάβας - Αλιβέρι” του αγωγού φυσικού 
αερίου Στεφάνη - Βαρνάβας - Αλιβέρι Εύβοιας». 

27. Την από 05.02.2014 υπεύθυνη δήλωση του νόμιμου 
εκπροσώπου του ΔΕΣΦΑ ΑΕ, με την οποία δηλώνει ότι, 
η κατασκευή των έργων του θέματος έγιναν σύμφωνα 
με τις αποφάσεις των παραγράφων 16,17,18,19 και 20, 
καθώς και ότι τα προβλεπόμενα έργα εκτελέστηκαν 
σύμφωνα με τις εγκριθείσες μελέτες. 

28. Την από 05.02.2014 υπεύθυνη δήλωση του νομί¬ 
μου εκπροσώπου του ΔΕΣΦΑ ΑΕ, με την οποία δηλώ¬ 
νει ότι δεν απορρέουν βιομηχανικά απόβλητα από τη 
λειτουργία του Μετρητικού Σταθμού Φυσικού Αερίου 
ΔΕΗ Αλιβερίου. 

29. Την από 27.01.2014 υπεύθυνη δήλωση του νόμιμου 
εκπροσώπου του ΔΕΣΦΑ ΑΕ, με την οποία δηλώνει το 
τεχνικό προσωπικό που θα απασχοληθεί στα εν θέματι 
έργα. 

30. Την από 27.01.2014 υπεύθυνη δήλωση του νόμιμου 
εκπροσώπου του ΔΕΣΦΑ ΑΕ, περί της ανάθεσης σε 
αρμόδιο Τεχνικό της επίβλεψης της λειτουργίας και 
συντήρησης του Εθνικού Συστήματος Μεταφοράς Φυ¬ 
σικού Αερίου (Ε.Σ.Μ.Φ.Α / πίεσης πάνω από 19 όαή πλην 
του Τερματικού Σταθμού Υγροποιημένου Φυσικού Αε¬ 
ρίου στη Νήσο Ρεβυθούσα Αττικής, βάσει της υπ’ αριθμ. 
062/08.06.2010 Απόφασης της Διοίκησης του ΔΕΣΦΑ Α.Ε. 

31. Την από 27.01.2014 υπεύθυνη δήλωση του αρμόδιου 
Τεχνικού του ΔΕΣΦΑ ΑΕ, περί της αποδοχής της επί¬ 
βλεψης της λειτουργίας και συντήρησης των εν θέματι 
έργων. 

32. Το 6705 Φ.Α.Α.Μ.Π.Υ.3219/04.12.2013 πιστοποιητικό 
ενεργητικής πυροπροστασίας, πενταετούς ισχύος, της 
Π.Υ. Χαλκίδος, με το οποίο πιστοποιείται ότι ο ΔΕΣΦΑ 
Α.Ε. έλαβε όλα τα μέσα ενεργητικής πυροπροστασίας 
που προβλέπονται από την ισχύουσα νομοθεσία Πυρο¬ 
προστασίας. 

33. Το τελικό πιστοποιητικό επιθεώρησης της Τυν 

ΗθΙΙαε Τυν Η-2034/12, με το οποίο πιστοποιείται ότι 
το χερσαίο τμήμα αγωγού υψηλής πίεσης 20” από το 
Στεφάνι προς Αλιβέρι από τη συγκόλληση ΚΜΟΪΛ/ΟΟΙΟ 
έως τη αντίστοιχη ΚΜ72<3\Λ/39 κατασκευάστηκε και 
ελέγχθηκε σύμφωνα με τις προδιαγραφές του έργου. 

34. Το τελικό πιστοποιητικό επιθεώρησης της Τϋν 
ΗοΙΙαε Τυν Η-2033/12, με το οποίο πιστοποιείται ότι 
το χερσαίο τμήμα αγωγού υψηλής πίεσης 20” από το 
Στεφάνι προς Αλιβέρι από τη συγκόλληση ΚΜ450ΪΛ/28 
έως τη αντίστοιχη ΚΜ72ΘΪΛ/39 κατασκευάστηκε και 
ελέγχθηκε σύμφωνα με τις προδιαγραφές του έργου. 

35. Το τελικό πιστοποιητικό επιθεώρησης για το υπο¬ 
θαλάσσιο τμήμα του ΑΦΑ υψηλής πίεσης προς Αλιβέρι 
της ΒυΒΕΑΙΙ Ν/ΕΒΙΤΑ3, με ημερομηνία 11.02.2014, με το 
οποίο πιστοποιείται ότι οι επιθεωρήσεις έχουν πραγ¬ 
ματοποιηθεί σύμφωνα με τα σχετικά Σχέδια Ποιότητας, 
τις διαδικασίες, τα πρότυπα, τις προδιαγραφές και τους 
κώδικες του έργου. 

36. Το τελικό πιστοποιητικό επιθεώρησης της Τϋν 
ΗθΙΙαε Τυν Η-30/14-Βον.θ, με ημερομηνία 17.01.2014, με το 
οποίο πιστοποιείται ότι ο Μετρητικός Σταθμός 11-6370 
στο Αλιβέρι κατασκευάσθηκε και ελέγχθηκε σύμφωνα 
με τις προδιαγραφές του έργου. 

37. Την 48/2012/30.03.2012 άδεια οικοδομής της Υπη¬ 
ρεσίας Δόμησης του Δήμου Κύμης - Αλιβερίου. 

38. Το διπλότυπο είσπραξης με αριθμό Η 
6251846/18.02.2014 της ΔΟΥ Χολαργού, ύψους €1500,00. 

39. Την από 24.02.2014 έκθεση αυτοψίας της Διεύθυν¬ 
σης Εγκαταστάσεων Πετρελαιοειδών. 

40. Την από 25.02.2014 εισήγηση της Διεύθυνσης Εγκα¬ 
ταστάσεων Πετρελαιοειδών. 

41. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Χορηγείται στο ΔΕΣΦΑ Α.Ε. άδεια λειτουργίας, αόρι¬ 
στης χρονικής διάρκειας, για τον Αγωγό Φυσικού Αερίου 
Υψηλής Πίεσης «Στεφάνη-Βαρνάβας-Αλιβέρι» και τον 
Μετρητικό Σταθμό ΔΕΗ Αλιβερίου, πλην των Σταθμών 
Τηλεπικοινωνιών και Ραδιοεπικοινωνιών, όπως αυτοί 
αναφέρονται στην άδεια εγκατάστασης της παρ. 16, η 
οποία τροποποιήθηκε με την όμοιά της, της παρ. 17, με 
τους παρακάτω όρους και περιορισμούς: 

1. Να τηρούνται σε ετοιμότητα όλα τα μέτρα πυρο¬ 
προστασίας που προβλέπονται από την εγκεκριμένη 
μελέτη πυρασφάλειας. 

2. Να ανανεώνεται το πιστοποιητικό πυροπροστασίας 
πριν από τη λήξη του και να προσκομίζεται αντίγραφο 
στη Διεύθυνση Εγκαταστάσεων Πετρελαιοειδών του 
Υπουργείου Περιβάλλοντος, Ενέργειας και Κλιματικής 
Αλλαγής. 

3. Να τηρούνται οι όροι της απόφασης που μνημο¬ 
νεύονται στο στοιχείο 23 του προοιμίου της παρούσας. 
Η απόφαση έγκρισης περιβαλλοντικών όρων να ανα¬ 
νεώνεται πριν από τη λήξη της και να προσκομίζεται 
αντίγραφο στη Διεύθυνση Εγκαταστάσεων Πετρελαι¬ 
οειδών του Υπουργείου Περιβάλλοντος, Ενέργειας και 
Κλιματικής Αλλαγής. 


4. Η παρακολούθηση της λειτουργίας των εγκατα¬ 
στάσεων και ιδιαίτερα η συντήρησή τους να γίνεται 
σύμφωνα με τον Τεχνικό Κανονισμό που μνημονεύεται 
στο στοιχείο 15 του προοιμίου της παρούσας. 

5. Να λαμβάνονται τα απαραίτητα μέτρα για την προ¬ 
στασία των εργαζομένων, των περίοικων, του κοινού και 
του περιβάλλοντος, από κάθε κίνδυνο βλάβης της υγεί¬ 
ας ή ενόχλησης ή ρύπανσης, που μπορεί να προκληθεί 
από την λειτουργία της εγκατάστασης. 

6. Για την απαιτούμενη, σύμφωνα με τις διατάξεις 
των Β.Δ. 16/17.03.1950 και Β.Δ. 24-11/17.12.1953, υπεύθυνη 
επίβλεψη της λειτουργίας και συντήρησης της εγκατά¬ 
στασης πρέπει να απασχολείται πρόσωπο το οποίο να 
έχει τα προβλεπόμενα προσόντα. 

7. Να τηρούνται κατά τη λειτουργία της εγκατάστασης 
οι εκάστοτε ισχύουσες αστυνομικές και υγειονομικές 
διατάξεις καθώς και οι διατάξεις του Υπουργείου Ερ¬ 
γασίας, Κοινωνικής Ασφάλισης και Πρόνοιας. 

8. Έως την κατασκευή των Σταθμών Τηλεπικοινωνιών 
και Ραδιοεπικοινωνιών, η εταιρεία θα πρέπει να λαμβά¬ 
νει όλα τα απαραίτητα μέτρα ώστε να εξασφαλίζεται 
αντίστοιχο επίπεδο ασφάλειας. Μετά την ολοκλήρωση 
της κατασκευής τους, η εταιρεία οφείλει να υποβάλει 
αίτημα χορήγησης άδειας λειτουργίας για τους εν λόγω 
Σταθμούς. 

9. Η παρούσα άδεια δεν απαλλάσσει την ενδιαφερόμε- 
νη εταιρεία από την υποχρέωση να εφοδιασθεί με άλλη 
άδεια, αν από άλλες διατάξεις προκύπτει αντίστοιχη 
υποχρέωσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2014 

Ο ΥΦΥΠΟΥΡΓΟΣ 

ΑΣΗΜΑΚΗΣ ΠΑΠΑΓΕΩΡΓΙΟΥ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στην αριθμ. Δ6Α 1036682Ε=2014/25.02.2014 απόφαση 
του Γ ενικού Γ ραμματέα Δημοσίων Εσόδων του Υπουρ¬ 
γείου Οικονομικών, που δημοσιεύτηκε στο αριθμ. 478 
Β726.2.2014 ΦΕΚ, στο δεύτερο εδάφιο της στήλης 5 της 
περίπτωσης 28 του πίνακα του άρθρου 1, διορθώνεται: 

το εσφαλμένο: «Σε περίπτωση που έχει καταργηθεί το 
Τμήμα Ελέγχου της Δ.Ο.Υ. ή έχει παύσει η λειτουργία 
αυτής, ο Προϊστάμενος της Δ.Ο.Υ. υποδοχής, στην οποία 
περιήλθε η αρμοδιότητα του ελέγχου ή της Δ.Ο.Υ. της 
οποίας έπαυσε η λειτουργία, σύμφωνα με τις οικείες 
αποφάσεις.» 

στο ορθό: «Σε περίπτωση που έχει ανασταλεί το Τμή¬ 
μα Δικαστικό της Δ.Ο.Υ. ή έχει παύσει η λειτουργία 
αυτής, ο Προϊστάμενος της Δ.Ο.Υ. υποδοχής, στην οποία 
περιήλθε η αρμοδιότητα του δικαστικού ή της Δ.Ο.Υ. της 
οποίας έπαυσε η λειτουργία, σύμφωνα με τις οικείες 
αποφάσεις.» 

(Από το Υπουργείο Οικονομικών - 
Γ ενική Γ ραμματεία Δημοσίων Εσόδων) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιαΜ: ννβόπΐ3δΙβΓ.β1@θί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

* 02005580603140004 * - 















































































